Fulltrúar 30 fyrirtækja úr ýmsum atvinnugreinum sóttu fund þar sem kynnt voru tækifæri til þátttöku í útboðum á vegum Atlantshafsbandalagsins ( NATO ) . Hingað til lands komu tveir fulltrúar frá NATO , Javier Carrasco Pena , yfirmaður útboðsmála í höfuðstöðvum NATO og Danny Hovaere , yfirmaður innkaupa hjá yfirherstjórn NATO . Fulltrúar 30 fyrirtækja úr ýmsum atvinnugreinum sóttu fund þar sem kynnt voru tækifæri til þátttöku í útboðum á vegum Atlantshafsbandalagsins ( NATO ) . Hingað til lands komu tveir fulltrúar frá NATO , Javier Carrasco Pena , yfirmaður útboðsmála í höfuðstöðvum NATO og Danny Hovaere , yfirmaður innkaupa hjá yfirherstjórn NATO . Í máli þeirra kom fram að fjölmargar stofnanir og skrifstofur bjóða út allt frá einföldum vöru - og þjónustukaupum til flóknustu framkvæmda . Upplýsingar um útboð eru birtar á vefsíðum þeirra og því nauðsynlegt að heimsækja þær reglulega til að fylgjast með . Unnið er að því að auka yfirsýn fyrir seljendur með því að sameina þessa vefi . Báðir lögðu áherslu á mikilvægi þess að áhugasöm fyrirtæki settu sig í samband við fastanefnd Íslands hjá NATO . Í mörgum tilvikum er þess krafist að fastanefndin votti að fyrirtæki séu hæfir ( e. eligible ) seljendur , en einnig fær fastanefndin sendar upplýsingar um útboð og getur komið upplýsingum um fyrirtæki á framfæri við þann sem hefur umsjón með viðkomandi útboði . Eins og almennt gildir við tilboðsgerð er nauðsynlegt að kynna sér vel útboðsgögn , gæta þess að uppfylla öll skilyrði sem þar eru sett m.a. varðandi gagnaskil og tímamörk , og svara skilmerkilega ef óskað er eftir nánari upplýsingum . Eins er mikilvægt að skoða vel ákvæði sem tilgreina hvort verið sé að leita að ódýrstu lausninni eða mestu virði , þannig að þau fyrirtæki sem fyrst og fremst keppa um verkefni á grundvelli gæða séu ekki að bjóða í verkefni þar sem fyrst og fremst er horft í verðið . Í lok fundar sagði Erna Björnsdóttir , verkefnisstjóri stuttlega frá evrópsku verkefni um opinber útboð sem Íslandsstofa tekur þátt í . Verkefnið miðar m.a. að því að auka vitund smærri fyrirtækja um tækifæri sem felast í opinberum útboðum og safna og miðla upplýsingum um erlend útboð . Erna kallaði einnig eftir samstarfi við fyrirtæki , sem hafa reynslu af þátttöku í erlendum útboðum , og óskaði eftir aðstoð þeirra við að miðla þeirri reynslu áfram svo fleiri íslensk fyrirtæki yrðu samkeppnishæf á þessu sviði . Að loknum vel heppnuðum fundi áttu fulltrúar NATO samtöl við sjö fyrirtæki þar sem tækifæri gafst til að ræða nánar einstök verkefni .